**Մայքլ Զադուրյան** (անգլ.՝ Michael Zadoorian, փետրվարի 26, 1957(1957-02-26), Դետրոյթ, Միչիգան, ԱՄՆ), ամերիկահայ արձակագիր, ով իր երկերում ուշադրության կենտրոնում է պահում սերը, մահը, երաժշտությունը, հիշողությունը, Դեթրոյթը։ Նա առավել հայտնի է որպես 2009 թվականին *Ուիլյամ Մորոու և Քոմփանի* հրատարակչության լույս ընծայած «Ժամանց որոնողը» / The Leisure Seeker գրքի հեղինակ։ 2018 թվականին այդ վեպն էկրանավորվել է. ֆիլմի բեմադրողը իտալացի կինոռեժիսոր Պաոլո Վիրզին է, գլխավոր դերակատարները՝ Հելեն Միրենը և Դոնալդ Սազերլենդը։

Կենսագրություն
--------------

Զադուրյանը ծնվել է 1957 թվականին Միչիգան նահանգի Դեթրոյթ քաղաքում։ Ռոզմարի Զադուրյանի (Սպալա) և արդյունաբերական լուսանկարիչ Նորման Զադուրյանի որդին է։ Ավարտել է Ուեյնի պետական համալսարանը ՝ ստանալով հաղորդակցության բնագավառի բակալավրի աստիճան։ Հետագայում շարունակել է ուսումնառությունն այդ նույն համալսարանում, որտեղ այս անգամ սովորել է գրողներ Չարլզ Բաքսթերի, Սամուել Աստրաչանի և Քրիստոֆեր Թաուն Լելանդի հետ։ Ընդ որում՝ ուսումնառության ընթացքում Թոմփկինսի երեք մրցանակ է շահել գեղարվեստական գրականության ու էսսեի համար և արժանացել է Լաուգհեդ-Էլդրիջի կրթաթոշակի։ 1994 թվականին ստացել է ստեղծագործական շարադրանքի մագիստրոսի աստիճան։

Նրա պատմվածքները լույս են տեսել The Literary Review, Beloit Fiction Journal, American Short Fiction, Great Lakes Review, Wisconsin Review, Witness, North American Review ամսագրերում և Detroit Noir, On The Clock և Bob Seger's House անթոլոգիաներում։

2000 թվականին WW Norton հրատարակչությունը լույս է ընծայել նրա առաջին վեպը՝ «Second Hand»-ը, որը պատմում է Դեթրոյթի տարածքում գտնվող մի հին խանութի սեփականատիրոջ մասին։ The New York Times Book Review-ն այն անվանել է «նվեր (Tiki) աստվածների կողմից» և «ռոմանտիկ արկած, որն ուսումնասիրում է այն, ինչ Եյթսը անվանել է «սրտի գարշապարը և ոսկորների խանութը» / 'the foul rag and bone shop of the heart.'": Գիրքն արժանացել է Great Lakes Colleges Association First Fiction մրցանակին և ընտրվել է Barnes & Noble-ի *Discover Great New Writers* և *Book Sense 76* ծրագրերի համար։

2009 թվականին *Ուիլյամ Մորոու* հրատարակչությունը տպագրել է նրա երկրորդ վեպը՝ «Ժամանց փնտրողը» վերնագրով։ Դա, այսպես կոչված՝ ճանապարհային վեպ է Ջոնի և Էլլայի մասին, տարեց մի զույգի, որը փախչում է բժիշկներից և չափահաս երեխաներից, ովքեր վերահսկողության տակ են վերցրել նրանց կյանքը, փախչում են՝ վերջին արձակուրդը միասին անցկացնելու համար։ Booklist-ը այդ վեպի մասին իր աստղանշված գրախոսության մեջ նշել է. «Ժամանց փնտրողը շատ նման է կյանքին. ուրախ է, ցավոտ, զվարճալի, հուզիչ, ողբերգական, խորհրդավոր և չպետք է բաց թողնել»։ «Լոս Անջելես Թայմսի» գրախոսականում վեպը բնորոշվել է որպես «մեծացած երեխաների սրտառուչ պատմություն, որոնք առնչվում են ծնողների մահից հետո մնացած «նյութերի» հետ՝ ֆիզիկական և էմոցիոնալ։ Գիրքը դարձել է բեսթսելլեր Իտալիայում և հայտնվել է է IMPAC Դուբլինի գրական մրցանակի համար առաջադրված ստեղծագործությունների ցանկում։

2009 թվականին Ուեյնի պետական համալսարանի հրատարակչությունը լույս է ընծայել Զադուրյանի «Դեթրոյթի կորած Տիկի պալատները» պատմվածքների ժողովածուն, որն ստացել է Միչիգանի՝ մրցանակը։

Գրողը 2010 թվականին Կոլումբիայի համալսարանի կողմից ստացել է «Անահիտ» գրական մրցանակը, 2013 թվականին՝ Կրեսգեի արվեստագետի կրթաթոշակ գրական արվեստի ասպարեզում։

2016 թվականին Կաննի կինոփառատոնում իտալացի մրցանակակիր ռեժիսոր Պաոլո Վիրզին հայտարարեց, որ «Ժամանց փնտրողը» կլինի իր առաջին անգլալեզու ֆիլմը, որտեղ Հելեն Միրենը և Դոնալդ Սազերլենդը կխաղան Էլլայի և Ջոնի դերերը։ Նկարահանումներն սկսվել են 2016 թվականի հուլիսին Ջորջիայում և ավարտվել 2016 թվականի սեպտեմբերին Քի Ուեսթում։ Ֆիլմը թողարկվել է 2018 թվականի մարտին ԱՄՆ-ում։

2018 թվականին *Akashic Books* հրատարակչությունը լույս է ընծայել Beautiful Music-ը, որը մի երիտասարդի վերափոխման պատմությունն է երաժշտության միջոցով։ Դեննի Յզեմսկին հասկի, փոփ ռադիո սիրող միայնակ է, ով հավասարակշռում է անգործունակ տնային կյանքն ու առաջին կուրսի անսպասելի դաժան իրողությունները ավագ դպրոցում, որը նշանավորվում է ռասայական խառնաշփոթով։ Այն բանից հետո, երբ ողբերգությունը հարվածում է իր ընտանիքին, Դեննին գտնում է շարունակելու իր սեփական պատճառը՝ ռոք-ն-ռոլը։ Մասնավորապես, տեղական լեգենդների ծանր երաժշտությունը, ինչպիսիք են MC5-ը և Iggy Pop-ը։ O, *The Oprah Magazine*-ը *Beautiful Music*-ը անվանել է այդ ամռան լավագույն գրքերից մեկը, իսկ The Wall *Street Journal*-ն այն անվանել է «սիրելի տարիքի պատմություն, որը չափվում է երաժշտական ալբոմի թրեքներով»։ Beautiful Music-ը ստացել է նաև Միչիգանի՝ «Աչքի ընկած գիրք» մրցանակ։

2020 թվականին լույս տեսավ չորրորդ վեպը՝ «Փոքր տարբերությունների նարցիսիզմը», որը բարձր դրական գնահատականներ է ստացել Booklist և Kirkus Reviews- ից։ Library Journal-ն այն անվանել է. «[Մի] ջերմ, զարմանալիորեն զվարճալի վեպ միջին տարիքի ճգնաժամի մասին»։ Publishers Weekly-ն նշել է, որ «Զադուրյանի ժամանակակից բարքերի կատակերգությունը ռեզոնանսվում է իր ներհայեցիկ կերպարների և կյանքի փոքր պահերի պատկերների շնորհիվ, որոնք միասին վերցրած մեծ նշանակություն ունեն»։

2023 թվականին Զադուրյանը Միչիգանի գրադարանի կողմից ընտրվել է որպես 2022 թվականի Միչիգանի հեղինակային մրցանակի՝ Michigan Author Award-ի դափնեկիր։

Անձնական կյանք
--------------

Նախքան գրականության ասպարեզում ինքնահաստատվելը՝ Զադուրյանն աշխատել է որպես բեռնափոխադրումների գրասենյակի աշխատակից, Chrysler-ի գործարանի պահակ, UPS փոստի տեսակավորող, անկախ լրագրող, բայց հիմնականում որպես գովազդի հեղինակ, իր կարիերայի մեծ մասն անցկացրել է Դեթրոյթի տարածքում գործող Doner և Campbell Ewald գործակալություններում։ Նա ապրում է իր կնոջ՝ Ռիտա Սիմոնսի հետ Միչիգան նահանգի Ֆերնդել քաղաքում։

Երկեր
-----

### Վեպեր

* Second Hand / Երկրորդ ձեռքի ապրանք (2000)
* The Leisure Seeker / Ժամանց փնտրողը (2009)
* Beautiful Music / Գեղեցիկ երաժշտություն (2018)
* The Narcissism of Small Differences / Փոքր տարբերությունների նարցիսիզմը (2020)

### Պատմվածքների ժողովածու

* *The Lost Tiki Palaces of Detroit*: Short Stories (2009)

Մրցանակներ
----------

* Michigan Author Award մրցանակ Միչիգանի գրադարանի կողմից (2022)
* Միչիգանի՝ «Աչքի ընկած գիրք» մրցանակ, Beautiful Music վեպի համար (2018)
* "Great Lakes Great Reads Արխիվացված 2021-02-27 Wayback Machine" մրցանակ Beautiful Music վեպի համար (2018) Great Lakes Independent Booksellers Association-ի կողմից
* Kresge Fellowship in the Literary Arts (2013)
* Տեղ՝ International Dublin Literary Award մրցանակաբաշխության ցանկում (2011)
* Միչիգանի՝ «Աչքի ընկած գիրք» մրցանակ՝ The Lost Tiki Palaces of Detroit ժողովածուի համար (2010)
* Կոլումբիայի համալսարանի (NY) առաջադրմամբ՝ *Անահիտ* գրական մրցանակ (2010)
* Prix Chronos de Literature selection, Ֆրանսիա (2009)
* Պատմվածքի միջազգային փառատոնի զեկուցող. Լեհաստան, Վրոցլավ (2009)
* Honoree, Festivaletteratura, Իտալիա, Մանտուա (2009)
* Great Lakes Colleges Association-ի (GLCA) First Fiction Award (2001)
* 2000-ականների լավագույն գրքեր, Detroit Free Press (2000)
* 2000-ականների սիրված գրքեր, Chicago Tribune (2000)
* Ընդգրկվածություն Barnes & Noble-ի կողմից ընտրված "Discover Great New Writers" ծրագրում (2000)
* 2000-ականների լավագույն գրքեր, Fiction and Literature, Borders.com (2000)
* Pre-Press Short Fiction award, Michigan Council for Arts (1995)

Ծանոթագրություններ
------------------

1. ↑  *Hoffman R.* LinkedIn — 2003.
2. ↑
3. ↑  Anahid Award Ceremony Celebrates Armenian-American Writers, The Armenian Weekly, April 29, 2014
4. ↑  Eckhoff, Sally (2000 թ․ մարտի 26). «Castoffs». *New York Times*. Վերցված է 2016 թ․ դեկտեմբերի 28-ին.
5. ↑  Noble, Barnes &. «2000 B&N Discover Great New Writers Selections, Barnes & Noble Discover Great New Writers Selections, Books».
6. ↑  Wallen, Amy (2009 թ․ փետրվարի 17). «'The Leisure Seeker: A Novel' by Michael Zadoorian». *Los Angeles Times*.
7. ↑  «The Lost Tiki Palaces of Detroit - Wayne State University Press».
8. ↑  «Michael Zadoorian - Kresge Arts in Detroit».
9. ↑  Calvario, Liz (2016 թ․ սեպտեմբերի 22). «The Leisure Seeker: Sony Pictures Classics Acquires Helen Mirren Drama - IndieWire».
10. ↑  Jaafar, Ali (2016 թ․ մայիսի 12). «Helen Mirren & Donald Sutherland Team For 'The Leisure Seeker' – Cannes».
11. ↑  «Beautiful Music».
12. ↑  «Beautiful Music».
13. ↑  Sacks, Sam (2018 թ․ մայիսի 11). «Fiction Chronicle: Measure for Measure». *Wall Street Journal*.
14. ↑  . `{{cite web}}`: Missing or empty `|title=` (օգնություն)
15. ↑  «Library Journal».
16. ↑  «Fiction Book Review: The Narcissism of Small Differences by Michael Zadoorian. Akashic, $28.95 (304p) ISBN 978-1-61775-817-1».
17. ↑  . `{{cite web}}`: Missing or empty `|title=` (օգնություն)
18. ↑  Hairenik (2014 թ․ մարտի 21). «Anahid Literary Awards Celebration at Columbia University». Sony Pictures.
19. ↑  «Winners of the GLCA New Writers Award, (2001)» (PDF). Great Lakes College Association. Արխիվացված է օրիգինալից (PDF) 2016 թ․ ապրիլի 10-ին. Վերցված է 2016 թ․ դեկտեմբերի 28-ին.

Արտաքին հղումներ
----------------

* Պաշտոնական կայք
* Podcast interview with Michael Zadoorian about The Leisure Seeker and the differences between the book and the movie, Daily Detroit
* Interview with Michael Zadoorian, Crain's Detroit
* Michigan Public Radio interview with Michael Zadoorian about The Narcissism of Small Differences
* Michael Zadoorian's LitHub essay on writing The Narcissism of Small Differences
* Library of Michigan announces 2022 Michigan Author Award Winner

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn · Թվիթթեր |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Արմենիապեդիա |
|  |
| 

|  Չափորոշչային վերահսկողություն |
| --- |
|  |
| BIBSYS: 12008065 · BNF: 16239398h · GND: 1149191899 · ICCU: RAVV579048 · ISNI: 0000000091053423 · LCCN: n99832123 · NTA: 317677853 · NUKAT: n2011063495 · SUDOC: 150775539 · VIAF: 133091260 · WorldCat VIAF: 133091260 |

 |

 |